CELEX: 32000D0023
Language: da
Date: 1999-12-06 00:00:00
Title: 2000/23/EF: Rådets afgørelse af 6. december 1999 om forbedring af oplysningerne om Rådets lovgivningsarbejde og af det offentlige register over rådsdokumenter

Avis juridique important

|

32000D0023

2000/23/EF: Rådets afgørelse af 6. december 1999 om forbedring af oplysningerne om Rådets lovgivningsarbejde og af det offentlige register over rådsdokumenter  

EF-Tidende nr. L 009 af 13/01/2000 s. 0022 - 0023

RÅDETS AFGØRELSEaf 6. december 1999om forbedring af oplysningerne om Rådets lovgivningsarbejde og af det offentlige register over rådsdokumenter(2000/23/EF)RÅDET FOR DEN EUROPÆISKE UNION HAR -under henvisning til sin forretningsorden, særlig artikel 8, ogud fra følgende betragtninger:(1) Åbenhed er afgørende for at sikre demokrati og ansvarlighed i Den Europæiske Union, og formidling af oplysninger til offentligheden er et af de instrumenter, der kan forbedre en sådan åbenhed;(2) med forbehold af Rådets afgøelse 93/731/EF af 20. december 1993 om aktindsigt i Rådets dokumenter(1) og de principper for og begrænsninger i aktindsigten, der skal fastsættes i henhold til artikel 255 i traktaten om oprettelse af Det Europæiske Fællesskab:- bør der gøres en yderligere indsats for at forbedre oplysningerne om Rådets lovgivende arbejde, som fastlagt i artikel 6 i dets forretningsorden- bør der træffes foranstaltninger til yderligere at øge effektiviteten af det offentlige register over rådsdokumenter, der har været tilgængelige på Internettet (http://ue.eu.int) siden 1. januar 1999- bør Rådets interne procedurer for aktindsigt i dets dokumenter rationaliseres yderligere ved anvendelse af informationsteknologier og begrænsning af bureaukratiske regler -TRUFFET FØLGENDE AFGØRELSE:Artikel 1Rådets Generalsekretariat giver offentligheden adgang til en liste over de punkter på de foreløbige dagsordener for samlinger i Rådet og møder i dets forberedende organer, der omhandler tilfælde, hvor Rådet optræder som lovgivende myndighed, som fastlagt i artikel 6 i dets forretningsorden.Denne liste omfatter henvisninger til de dokumenter, der behandles i forbindelse med disse punkter. Listen skal være tilgængelig inden mødet og ajourføres i tilfælde af ændringer.Artikel 2Det offentlige register over rådsdokumenter omfatter ligeledes henvisninger til klassificerede dokumenters dokumentnummer og emne. Der henvises ikke til emner, hvis offentliggørelse af disse oplysninger vil kunne skade:- beskyttelsen af offentlighedens interesser (den offentlige sikkerhed, internationale forbindelser, monetær stabilitet, retslige procedurer, inspektioner og undersøgelser)- beskyttelsen af enkeltpersoner og af privatlivets fred- beskyttelsen af drifts- og forretningshemmelighed- beskyttelsen af Fællesskabets finansielle interesser- beskyttelsen af klassificerede oplysninger på anmodning af den fysiske eller juridiske person, som har givet oplysninger, der er indeholdt i dokumenterne, eller i henhold til gældende lov i den medlemsstat, der har givet oplysningerne.Artikel 3Så snart de nødvendige tekniske forberedelser er foretaget og senest den 1. juli 2000, angives det i registeret, hvilke dokumenter der allerede er blevet udleveret til offentligheden, og deres indhold gøres tilgængeligt på Internettet.Artikel 4Denne afgørelse offentliggøres i EF-Tidende.Den træder i kraft den 1. januar 2000.Udfærdiget i Bruxelles, den 6. december 1999.På Rådets vegneT. HALONENFormand(1) EFT L 340 af 31.12.1993, s. 43. Afgørelsen er ændret ved afgørelse 96/705/EF, EKSF, Euratom (EFT L 325 af 14.12.1996, s. 19).